Iain Knox
B' e pearsa-eaglaise, diadhair, sgrìobhadair agus ceannard air Ath-leasachadh na h-Alba a bha ann an Iain Knox (Beurla: John Knox, Baile Adainn, mu 1510–Dùn Èideann 24 an t-Samhain 1572).

Sgeul-bheatha 
Rugadh Iain Knox ann am Baile Adainn. Thathar den beachd gun d'fhuair e foghlam aig Oilthigh Chill Rìmhinn. As dèidh sin, bha e na shagart Caitligeach. Thachair e ri Seòras Uiseart, ath-leasachair na h-eaglaise Albannach a chaidh chuir ri bàs ann an 1546. B' e leanmhainniche Uiseairt a bh' ann an Knox. Mar eisimpleir, shearmonaich e mar fhear-leasachaidh aig Caisteal Chille Rìmhinn.  
Chuir Knox seachad 18 mìosan mar thràill air soithichean-cogaidh Frangach, gu ruige 1549.  

An uair sin, thàinig e gu bhith na shearmonaiche Pròstanach ann an Sasainn. Bha e na sheaplain rìoghail do Eideard VI. Ann an Sasainn, phòs e Margery Bowes. Theich e dhan Roinn Eòrpa nuair a stèidh, Mhàiri I, "Màiri Fhuilteach" mar a chanar rithe, an creideamh Caitligeach a-rithist ann an Sasainn. Ann an Geneva, choinnich Knox ris an diadhair mòr Pròstanach agus ath-leasachair na h-eaglaise Jean Calvin. 

Thill Iain Knox a dh'Alba ann an 1559 agus shearmonaich e an aghaidh a' chreidimh Chaitligich. Thug na sgrìobh agus na rinn Jan Hus buaidh mhòr airsan. Chaochail e ann an Dùn Èideann ann an 1572.

Leabhar-chlàr 
 1558: "Ciad Ghuth na Trompaid an aghaidh Rèiseamaid Uabhasach nam Ban" 
 1586-1587: Eachdraidh Ath-leasachadh na h-Alba

Aistean co-cheangailte 
 An t-Ath-Leasachadh Albannach
 An Eaglais Shaor Chleireach
 Jean Calvin

Tùsan 
 "Knox". Còmhradh Oll. Ruairidh A. Fionlasdan agus Iain MacAonghais.  Gairm, Am Foghar is An Geamhradh 1972 (dà phàirt).

Ceanglaichean a-muigh 
 Iain Knox Eachdraidh na h-Alba

Iomraidhean 

Daoine à Alba
Creideamh
Crìosdaidheachd